PONEDJELJAK, 18. 05. 2020.

U subotu smo napunili dva mjeseca nastave na daljinu. Danas ulazimo u 10. nastavni tjedan na ovaj način. Redari: Neven i Roko / jutarnji turnus. 151. nastavni radni dan.

***Matematika***

Današnja matematika je podijeljena na dva dijela. U prvom dijelu ponavljamo *prenošenje dužine šestarom.* Za tu priliku ćemo iskoristiti zadatke iz ZZ/122. str. Oni koji nemaju zbirku dovoljno je u pisanku napisati broj zadatka i crtati. Sliku 122. strane zbirke zadataka šaljem u grupu.

U drugom dijelu sata idemo dalje na novo gradivo.

*Krug i kružnica*



<https://www.youtube.com/watch?v=HKQ9_tuNVQ0>

Siguran sam da će jedno od ove dvije stvari biti uporabljivo. Prva stvar ( ikona) je prezentacija, dok je drugi link Škole na trećem sa našom današnjom temom.

Nakon toga pročitajte ovo iz udžbenika te riješite strane 122 i 123.

U bilježnicu samo napišite naslov današnje lekcije te nacrtajte sliku koja se nalazi u udžbeniku na strani 122 pri samom dnu.

***Hrvatski jezik***

U udžbeniku hrvatskog jezika na strani 52 nalazi se naša današnja lekcija.

*Veliko početno slovo u imenima gora*

Vi trebate pročitati strane 52 i 53, pogledati video ( link ispod) te……(nastavak ispod linka)

<https://www.youtube.com/watch?v=p_e5fEwnh3g>

…….. u svoju pisanku napisati današnji naslov, prepisati NAUČI te riješiti zadatak na strani 53 ( dječak sa olovkom ).

***Priroda i društvo***

Zadnja lekcija se odnosila na *zarazne bolesti*.

Danas je tema *Briga za zdravlje*

Čovjek je zdrav kada se dobro osjeća. Da bi očuvao zdravlje čovjek se treba odgovorno ponašati prema sebi i prema drugima.

Evo nekoliko *savjeta za očuvanje zdravlja.*

- redovito peri ruke

- spavaj dovoljno

- hrani se pravilno

- bavi se tjelovježbom

- pij dovoljno vode

- održavaj čistoću svog doma

- održavaj čistoću okoliša

- svakog dana održavaj higijenu tijela

- ne konzumiraj neprijatelje zdravlja

Sve vam se ovo nalazi u udžbeniku na strani 88. Sve to trebate još bar dva puta pročitati te u svoju pisanku napisati naslov i prepisati ***savjete za očuvanje zdravlja.***

***Tjelesna i zdravstvena kultura***

Još danas ću podsjetiti neke na slanje fotografije učitelju. Na njoj bi trebali biti vi u trenutku izvođenja neke od vježbi.

Može vas netko slikati kako izvodite vježbu koja se prikazuje na televiziji.

Vi koji ste poslali fotografiju i vi koji niste poslali fotografiju nemojte propuštati vježbanje uz Školu na trećem.

Učitelj